Hinn 26 ára spænski miðjumaður Ignacio Gil Echevarria hefur skrifað undir samning við Vestra . Hann hefur leikið síðustu tvö tímabil með Þór frá Akureyri í Inkasso-deildinni , en mun taka slaginn með Vestra á næsta tímabili . Hann var valinn í lið ársins í Inkasso-deildinni árið 2018 . Það er ljóst að hér er um að ræða gríðarlegan liðsstyrk fyrir Vestra . Þá hefur Vestri endurnýjaði samninga við þrjá leikmenn sem léku með liðinu á liðnu sumri . Það eru þeir Brenton Muhammad markvörður fæddur árið 1990 , kom til félagsins árið 2018 frá Tindastól og hefur spilað 17 deildar - og bikarleiki fyrir félagið . Brenton er landsliðsmarkvörður Antígva og Barbúda . Daniel Badu sem hefur leikið með Magna , Njarðvík , BÍ / Bolungarvík og Vestra . Hann á að baki yfir 200 leiki í öllum keppnum á Íslandi og hefur reynst okkur Vestfirðingum afar traustur síðan hann fluttist vestur , árið 2012 og Friðrik Þórir Hjaltason sem á að baki yfir 90 leiki fyrir félagið í öllum keppnum . Hann var mjög öflugur fyrir liðið í sumar og var einn af lykilleikmönnum liðsins .